jkorsvik/nowiki_second_scrape_merged huggingface dataset:
Johan av Pfalz

Johan av Pfalz (født 1383 i Neunburg, død 14. mars 1443 i Kloster Kastl i Oberpfalz) var pfalzgreve i Neuburg og Neumarkt 1410-1443. 
Han var sønn av den tyske kongen Ruprecht III av Pfalz og Elisabeth av Hohenzollern.
Johan giftet seg i København 15. august 1407 med Katarina av Pommern (ca 1390–1426). Paret fikk sønnen Kristoffer av Bayern (1416–1448), som ble nordisk unionskonge fra 1440/42 til 1448.


== Referanser ==
Massegymnastikk

Massegymnastikk (en: Mass games) er et fenomen som er sterkt forbundet med den tidligere Østblokken der dette ble utviklet til å bli gigantarrangement, der enkeltindividene gikk opp i en større gruppe i nøye koreagraferte bevegelser. 
Antall deltakere var ofte svært høyt, mange tusen og titusener var med på massegymnastikken i store stadioner. Ofte ble en langside benyttet til å vise ulike tablå ved at hundrevis av mennesker viste fram fargede kort eller fargede sider i en stor bok, som ble et bilde, ord eller ett symbol.
Massegymnastikk er forbundet med statlig propaganda, med islag av nasjonalisme, der den tsjekkiske Sokolbevegelsen var framtredende.
Massegymnastikk er benyttet i mange land, også i Vesten, men da uten det sterke politiske innslaget, som for eksempel ligger bak massegymnastikken som i dag gjennomføres i Nord-Korea, blant annet i form av Arirangfestivalene som har så mange som 100.000 deltakere.
Filmen A State of Mind (2004) beskriver i detalj hvordan to unge jenter fra Pyongyang forbereder seg til sin fremføring som en del av denne festivalen.


== Eksterne lenker ==
Video fra nordkoreansk massegymnastikk
Massegymnastikk under kommunismen
A State of Mind Arkivert 1. april 2010 hos Wayback Machine.
(en) A State of Mind på Internet Movie Database
Massegymnastikk i Nord-Korea – fotos
Bilder fra Arirangfestivalen i Pyongyang
A State of Mind

A State of Mind er en dokumentarfilm fra 2004, regissert av Daniel Gordon og produsert av Nicholas Bonner. Filmen følger to nordkoreanske barn og deres familier i en åtte måneders periode mens de trener på massegymnastikk i Pyongyang i 2003. Filmen vant to priser under Pyongyang Film Festival i 2004 og ble vist ved elleve andre filmfestivaler før den ble kinoklar i 2005.


== Se også ==
The Game of Their Lives (2002), Daniel Gordon og Nicholas Bonners tidligere film om de gjenlevende nordkoreanske fotballspillerne fra VM i fotball 1966
Crossing the Line (2006), Daniel Gordon og Nicholas Bonners siste film basert på Joe Dresnok, en amerikansk soldat som hoppet av til Nord-Korea i 1962


== Eksterne lenker ==
(en) A State of Mind på Internet Movie Database 
(fr) A State of Mind på Allociné 
(nl) A State of Mind på MovieMeter 
(en) A State of Mind på AllMovie 
(en) A State of Mind på Rotten Tomatoes 
(en) A State of Mind på Metacritic 
A State of Mind Arkivert 1. april 2010 hos Wayback Machine.
Koryo Tours, organiserte arrangementet i Nord-Korea
Varig Log

Varig Logistica er et brasiliansk flyselskap.


== Historie ==
VarigLog ble opprettet i september 2000 som et heleid datterselskap av det brasilianske flyselskapet Varig og sysselsetter ca 1345 personer. I 2005 ble det kjøpt opp for 48.2 millioner dollar av holdingselskapet Volo do Brasil i forbindelse med at Varig splittet opp selskapet. Forhandlingen ble avsluttet i juni 2006 hvorpå salget ble godkjent av brasilianske myndigheter som har ganske strenge føringer for hvor stor del utenlandsk kapital som kan være involvert, begrenset til 20%
I juli 2006 kjøpte Volo-gruppen VarigLogs tidligere morselskap Varig og opprettet «nye» Varig i 2005, men mindre enn ett år senere avhendet Volo-gruppen Varig. 28. mars 2007 ble Varig solgt til Gol Transportes Aéreos for 320 millioner dollar.
I mars 2008 ble Varig Log solgt igjen, denne gangen til Arrow Air som sto bak fraktselskapet Arrow Air Cargo. De ble begge kjøpt til slutt av MatlinPatterson holding, men de ble ikke implementert. 
Siden mars 2008 har Varig Log akkumulert gjeld hos både store og små leverandører som førte til at de til slutt måtte be om å bli satt under konkursbeskyttelse den 3. mars 2009. Den tidligere eieren MatlinPatterson samt tidligere investorer ble beskyldt for å ha vanstyrt selskapet med hensikt å lede Varig Log til konkurs. 


== Ruter ==
Belém-Val de Cães, Belo Horizonte-Confins, Brasília, Buenos Aires-Ezeiza, Campinas-Viracopos, Caracas, Curitiba-Afonso Pena, Dakar, Florianópolis, Fortaleza, Frankfurt, Guayaquil, Lima, Los Angeles, Manaus, México, Miami, Porto Alegre, Recife, Rio de Janeiro-Galeão, Sal, Salvador da Bahia, Santiago de Chile, São Paulo-Guarulhos, og Vitória


== Flåte ==
Den nåværende flyflåten inneholder følgende fly (pr. mars 2010):
Gösta Runö

Gösta Otto Runö (født 9. desember 1896, død 19. november 1922) var en svensk sportsutøver som deltok i de olympiske leker 1920 i Antwerpen.
Runö bant en olympisk bronsemedalje i moderne femkamp under Sommer-OL 1920 i Antwerpen. Han kom på tredjeplass i konkurransen bak sine landsmenn Gustaf Dyrssen og Erik de Laval


== OL-medaljer ==
1920  Antwerpen -  Bronse i moderne femkamp  Sverige


== Eksterne lenker ==
(en) Gösta Runö – Olympedia 
(en) Gösta Runö – Sports-Reference (OL-resultater – arkivert) 
(en) Gösta Runö – databaseOlympics.com (arkivert) 
(sv) Gösta Runö – Sveriges olympiske komité
Kinas riksvei 315

Kinas riksvei 315 (G315) løper vestover fra Xining i provinsen Qinghai til Kashgar (Kashi) i Xinjiang. Den er 3063 kilometer lang. 


== Rute og distanse ==
One Size Fits All

One Size Fits All kan referere til:

One Size Fits All (Ole Evenrud-album)
One Size Fits All (Pink Cream 69-album)
One Size Fits All (Frank Zappa-album)
Brevikstunnelen

Brevikstunnelen er en veitunnel på riksvei 354 (gamle E18). Tunnelen går gjennom Åsen i Brevik i Porsgrunn kommune i Telemark og forbinder Breviksbrua med resten av veien nordover. Tunnelen er 212 meter lang. Den ble åpnet i 1962.


== Se også ==
Breviksbrua
Høgenheitunnelen
Veitunneler i Norge
Liste over veitunneler i Norge


== Referanser ==
Norsk Kjemisk Selskaps medalje til minne om Guldberg og Waages massevirkningslov

Norsk Kjemisk Selskaps medalje til minne om Guldberg og Waages massevirkningslov oftest omtalt som Guldberg og Waage-medaljen, er en forskningspris som tildeles norske kjemikere som anerkjennelse for et vitenskapelig og/eller teknisk kjemisk arbeid utført i Norge. Medaljen ble innstiftet 11. mars 1964 i forbindelse med selskapets feiring av 100-årsdagen oppdagelsen av massevirkningsloven som ble oppdaget i 1864 av Cato Guldberg (1836–1902) og Peter Waage (1833–1900) ved det som i dag er Kjemisk institutt (UiO).

1964 Erling B. Johnson og Odd Hassel
1966 Håkon Flood, Per Laland og Nils Andreas Sørensen
1973 Eirik Samuelsen og Olav Foss
1980 Otto Bastiansen
1981 Leif R. Hougen
1983 Alexis C. Pappas og Sven G. Terjesen
1985 John Ugelstad
1987 Lars Skattebøl og Johannes Dale
1988 Kaj Grjotheim og Tormod Førland
1991 Øystein Bøyum
1994 Synnøve Liaaen Jensen og Olav Å. Smidsrød
1999 Harald Øye
2003 Alf Bjørseth
2007 Trygve Helgaker
2009 Eiliv Steinnes
2011 Arne Berg
2014 Signe Kjelstrup
2018 Truls E. Norby


== Referanser ==


== Eksterne lenker ==
Prisvinnerliste hos Norsk kjemisk selskap
Nils Christophersen

Nils Damm Christophersen (født 1946 i Levanger) er en norsk informatiker. Siden 1991 har han vært professor ved Institutt for informatikk ved Universitetet i Oslo. 
Christophersen tok hovedfag i fysikk (kybernetikk) i 1972, og doktorgraden i informatikk i 1983. Fra 1972 til 1975 jobbet han ved Forsvarets forskningsinstitutt. Hans forskningsfelt var å utvikle datamodeller av effektene av sur nedbør i jordsmonn og ferskvann. Han har forsket på digital signalbehandling og bildeanalyse. 
Etter et forskningsopphold ved Stanford i 1997-98,  tok han initiativ til å opprette Gründerskolen, et studieprogram for entreprenørskap. Dette ble senere utvidet til Senter for entreprenørskap da Christophersen var prodekan for undervisning. Han er nå styreleder for senteret.Han er en av Norges mest siterte forskere, og var i 2010 en av fjorten forskere ved norske institusjoner som er rangert som highly cited i ISI-indeksen


== Referanser ==


== Eksterne lenker ==
Hjemmeside ved UiO
(no) Publikasjoner av Nils Christophersen i forskningsdokumentasjonssystemet CRIStin
(no) Publikasjoner av Nils Christophersen i BIBSYS
Foredrag på Wikimedia Academy 2009 Wikipedia and Science (video 30min, engelsk)
Malcolm Jobling

Malcolm Jobling (født 29. januar 1951 i Middlesbrough, Storbritannia) er en britisk fiskeriforsker. Siden 1985 har han vært professor i akvakultur ved Universitetet i Tromsø.
Han tok doktorgraden i zoologi ved University of Glasgow i 1979, og ble professor ved Norges fiskerihøgskole 34 år gammel. Han er en av verdens mest siterte forskere i sitt fagfelt, og var i 2010 en av fjorten forskere ved norske institusjoner som er rangert som highly cited i ISI-indeksen


== Referanser ==


== Eksterne lenker ==
(no) Publikasjoner av Malcolm Jobling i forskningsdokumentasjonssystemet CRIStin

(no) Publikasjoner av Malcolm Jobling i BIBSYS
Terje Espevik

Terje Espevik (født 15. november 1954) er en norsk cellebiolog og immunolog. Han er leder for Senter for molekylær inflammasjonsforskning ved Norges teknisk-naturvitenskapelige universitet (NTNU), et senter for fremragende forskning som ble opprettet i 2013.
Han voks opp i Os i Hordaland og studerte ved Norges tekniske høgskole. I 1989 ble han professor II i cellebiologi samme sted og full professor i 1993, ved Institutt for kreftforskning og molekylærbiologi ved NTNU. 
I sin forskning har han studert molekylære mekanismer for aktivering av celler i det medfødt immunsystem, samt utvikling av alginat mikrokapsler for behandling av type I diabetes. Han driver også med opptak av film inne i celler.Espevik var i 2010 en av fjorten forskere ved norske institusjoner som er rangert som highly cited i ISI-indeksenI 2012 ble han valgt inn i Det Norske Videnskaps-Akademi i gruppe for cellebiologi og molekylær biologi.


== Verv og utmerkelser ==
Kong Olav Vs Kreftforskningspris 1993
Stiansen Eiendom sin biomedisinske forskningspris 1996 på 500 000 kroner, delt ut av Det Norske Videnskaps-Akademi
Det Kongelige Norske Videnskabers Selskab innvalgt


== Bibliografi ==
Utgivelser (mest siterte)Terje Espevik og Jon Nissen-Meyer (1986). «A highly sensitive cell line, WEHI 164 clone 13, for measuring cytotoxic factor/tumor necrosis factor from human monocytes». Journal of immunological methods: 99-105. 
Anders Waage, Alfred Halstensen og T. Espevik (14.2.1987). «Association between tumour necrosis factor in serum and fatal outcome in patients with meningococcal disease». Lancet: 355-357. 


== Referanser ==


== Eksterne lenker ==
(no) Publikasjoner av Terje Espevik i forskningsdokumentasjonssystemet CRIStin
(no) Publikasjoner av Terje Espevik i BIBSYS
Kong Olav Vs kreftforskningspris

Kong Olav Vs kreftforskningspris er en forskningspris som deles ut årlig av Kreftforeningen til en forsker som særskilt har utmerket seg gjennom sitt vitenskapelige engasjement, er den høyeste utmerkelsen Kreftforeningen gir.


== Prisvinnere ==
1992 – Per Magne Ueland, Institutt for farmakologi ved Universitetet i Bergen.
1993 – Terje Espevik, Institutt for kreftforskning og molekylærmedisin ved NTNU.
1994 – Anne Lise Børresen-Dale, Avdeling for genetikk ved Radiumhospitalet.
1995 – Stein-Ove Døskeland, Institutt for biomedisin ved Universitetet i Bergen.
1996 – Rune Blomhoff, Avdeling for ernæringsvitenskap, Universitetet i Oslo.
1997 – Sophie D. Fosså, Onkologisk avdeling, Radiumhospitalet.
1998 – Kirsten Sandvig, Avdeling for biokjemi ved Radiumhospitalet.
1999 – Per Eystein Lønning, Kreftavdelingen ved Haukeland universitetssykehus.
2000 – Anders Waage, Institutt for kreftforskning og molekylær medisin ved NTNU.
2001 – Erling Seeberg, Mikrobiologisk institutt ved Rikshospitalet.
2002 – Eiliv Lund, Institutt for samfunnsmedisin ved Universitetet i Tromsø.
2003 – Sjur Olsnes, Avdeling for biokjemi ved Institutt for kreftforskning ved Radiumhospitalet.
2004 – Erlend B. Smeland, Avdeling for biokjemi ved Institutt for kreftforskning ved Radiumhospitalet.
2005 – Stein Kaasa, Institutt for kreftforskning og molekylærmedisin, NTNU og Seksjon for lindrende behandling, Kreftavdelingen, St. Olavs hospital
2006 – Øystein Fodstad, Avdeling for tumorbiologi ved Radiumhospitalet-Rikshospitalet
2007 – Ragnhild A. Lothe, Avdeling for kreftforebygging ved Institutt for kreftforskning, Rikshospitalet-Radiumhospitalet
2008 – Hans Einar Krokan, Institutt for kreftforskning og molekylær medisin ved Norges teknisk-naturvitenskapelige universitet.
2009 – Lars A. Akslen, Gades Institutt ved Universitetet i Bergen og Haukeland universitetssykehus
2010 – Lars Vatten, Norges teknisk-naturvitenskapelige universitet
2011 – Sverre Heim, Seksjon for kreftcytogenetikk, Radiumhospitalet
2012 – Claes Göran Tropé, Avdeling for gynekologisk kreft, Oslo universitetssykehus, Radiumhospitalet
2013 – Olav Dahl, Haukeland universitetssykehus
2014 – Harald Stenmark, Oslo universitetssykehus
2015 – Rolf Bjerkvig, Universitetet i Bergen
2016 – Kjetil Taskén, Universitetet i Oslo
2017 – Per Ottar Seglen, Universitetet i Oslo
2018 – Vessela Kristensen,  Universitetet i Oslo.
2019 – Anne Simonsen, Universitetet i Oslo
2020 – Bjarne Bogen, professor i immunologi ved Universitetet i Oslo og overlege ved Oslo Universitetssykehus.
2021 – Bjørn Tore Gjertsen, overlege ved Haukeland universitetssykehus og professor ved Universitetet i Bergen


== Referanser ==


== Eksterne lenker ==
Prisvinnerliste på kreftforeningen.no
Baneservice

Baneservice AS er et norsk statlig selskap som leverer maskin- og entreprenørtjenester til jernbanerelatert virksomhet i Skandinavia. Selskapet bygger og vedlikeholder spor, kontaktlednings-, signal- og teleanlegg.
Baneservice ble etablert i 1992 ved at byggherre- og entreprenørfunksjonene ble skilt ut fra Norges Statsbaner. Selskapet ble i 1996 overført til Jernbaneverket som en selvstendig forretningsenhet. I 2005 ble Baneservice et statsaksjeselskap med Samferdselsdepartementet som eier. 1. januar 2016 ble forvaltningen av statens eierskap i Baneservice AS overført fra Samferdselsdepartementet til Nærings- og fiskeridepartementet.
Baneservice har også tidligere hatt virksomhet i Sverige, der selskapet blant annet har driftsansvar for kombiterminalen i Göteborg, der datterselskapet Baneservice Skandinavia AB holder til. Baneservice AS solgte seg ut av Baneservice Skandinavia i 2022.
Konsernet hadde i 2022 ca. 630 ansatte.


== Referanser ==


== Kilder ==
Melding til Stortinget nr 13, 2010–11: Aktivt eierskap – norsk statlig eierskap i en global økonomi, avgitt 1. april 2011, side 75 ff.


== Eksterne lenker ==
Offisielt nettsted 
(en) Baneservice – kategori av bilder, video eller lyd på Commons
Birkenes Idrettslag

Birkenes Idrettslag (stiftet 18. november 1924) er et idrettslag i Birkenes som er aktiv innen fotball, orientering, skiskyting og sykkel.


== Fotball ==
Fotballgruppa har et lag i 5. divisjon og spiller i Birkenesparken, der de i tillegg har arrangert Sørlandscupen i juli.
Sesongen 2022 er det Geir Atle Ellingsen som er A-trener.


=== Tabell ===


== Ski ==
I 1963 kranset over tyve tusen tilskuere deres anlegg da klubben arrangerte stafett og 50 km langrenn herrer i Norgesmesterskapet på ski, der Harald Grønningen vant og mottok sin kongepokal.


== Sykkel ==
Det er mest kjent for sin sykkel-gruppe, etablert i 1973 av Siggen Realfsen. De arrangerte Norgesmesterskapet i 1976 og 1981 (50 km tempo). Mellom 1979 og 81 var Birkenes sponset av Star-kjøkken og brukte sykler fra Øglænd.  Norske og nordiske mesterskap ble vunnet med trener Gunnar Høygilt og toppsyklistene Geir Digerud, Jon Rangfred Hanssen, Dag Erik Pedersen og Arne Klavenes.


== Friidrett ==
Birkenes IL har ikke eget styre, men de arrangerer klubbens største arrangement som er Svalandsgubben også kjent som «Gubben» som er et 27 km langt terrengløp i mye myrer.
Våren 2022 begynner det en prosess for å få renovert det eksisterende friidrettsanlegget som bare er en grusbane. Friidrettsanlegget blir en 400 meter løpebane med fire felt og en sprintbane med fem felt i den ene enden. Det blir også mulighet for hekkeløp, lengde med og uten tilløp, høydehopp og kulestøt.


== Referanser ==


== Eksterne lenker ==
Offisielt nettsted
Roses of Picardy

«Roses of Picardy» er en britisk krigstidsballade med melodi av Haydn Wood og tekst av Frederick Weatherly. Waetherly skrev den da han var arméoffiser i 1916. «Roses of Picardy» var én av de mest populære sangene fra den første verdenskrig.
Stykket ble raskt populært og fortsatte å være det i mange år etter sin opprinnelige utgivelse. Britiske soldater hadde sunget den da de ble innrullert til krigstjeneste ved Fronten i Frankrike og Flandern.
Weatherly skrev angivelig teksten etter at han hadde begynt å nære hengivenhet for en fransk enke, mens han fikk beskyttelse i hennes hjem.
Blant de første kommersielle innspillingene var de med Ernest Pike fra 1917 og John McCormack fra 1919. Så sent som i 1967 hadde Vince Hill en Top 20-hit med sangen, som fremdeles ble fremført i første tiår av 2000-tallet.


== Innspilte versjoner (i utvalg) ==
Sidney Bechet
Fernandel
Mario Lanza
Yves Montand
The Platters
Tino Rossi
Frank Sinatra


== Eksterne lenker ==
Vintage Audio: Roses of Picardy
Johnny Guitar (sang)

«Johnny Guitar» er en amerikansk sang med melodi og tekst av Victor Young og Peggy Lee. Lee fremførte den i slutten av filmen med samme navn fra 1954.
Peggy Lee, Victor Young and His Singing Strings spilte inn sangen i Decca Studios, Los Angeles, 1. mars 1954. Den ble utgitt på 78-platen og singlen Decca 9 29076 samme år.Arild Andresen, piano med gitar og bass spilte den inn i Oslo 11. mars 1955 som første melodi i medleyen «Klaver-Cocktail Nr. 1» sammen med «Hymne á l'amour» og «Douce France». Medleyen ble utgitt på 78-platen His Master's Voice A.L. 3513.


== Norsk versjon ==
Signaturen Textman har skrevet en svensk tekst som den norske bygger på. Den norske tittelen er «Johnny Gitar».


=== Innspilling ===
Ingrid Løvenberg med Robert Levins orkester. Utgitt på 78-platen His Master's Voice A.L. 3600 i 1955.


== Referanser ==
Dong Fangxiao

Dong Fangxiao (kinesisk: 董芳霄; pinyin: Dǒng Fāngxiāo) er en tidligere kinesisk turner som nå bor på New Zealand.
Hun konkurrerte for Kina under Sommer-OL 2000 i Sydney og tok bronse i lagkonkurransen. Senere ble det funnet ut at hun var under aldersgrensen på 16 år da hun konkurrerte, og Kina ble derfor fradømt bronsemedaljene. USA rykket dermed opp på medaljeplass i øvelsen.


== Referanser ==


== Eksterne lenker ==
(en) Dong Fangxiao – Olympedia 
(en) Dong Fangxiao – Sports-Reference (OL-resultater – arkivert) 
(en) Dong Fangxiao – FIG
J/80

J/80 er en entypekjølbåt med jolleaktige egenskaper som er sertifisert til utenskjærs bruk. J/80 blir vanligvis seilt av 3-5 personer, den har en uttrekkbar baugspyd og en 65m² gennaker som gir båten svært gode unnavindsegenskaper, den planer ved vindhastigheter på 8 sm eller over. J/80 er en internasjonal entypebåt anerkjent av World Sailing (tidligere ISAF) med tilsvarende klasseregler. I Norge finnes det for tiden ca. 15 J/80.
SC Cambuur

SC Cambuur-Leeuwarden (normalt bare kjent som SC Cambuur) er en nederlandsk fotballklubb fra byen Leeuwarden i provinsen Friesland. SC Cambuur ble grunnlagt den 19. juni 1964, og spiller sine hjemmekamper på Cambuurstadion.


== Spillerstall ==
Oppdatert 2. november 2022.


=== Utlånte spillere ===


== Meritter ==
Eerste divisie: (1) 1992


== Kjente spillere med tilknytning til klubben ==


== Referanser ==


== Eksterne lenker ==
Cambuur.nl – Klubbens offisielle nettsider
Bryan (Texas)

Bryan er en by i Brazos County i den amerikanske delstaten Texas. Den er fylkessete for Brazos County og ligger midt i Brazos Valley i sentrale Texas. Elven Brazos passerer Bryan. Ved folketellingen i 2010 hadde byen 76 201 innbyggere.Bryan grenser til nabobyen College Station i sør. Sammen utgjør de det 16. største byområdet i Texas med om lag 190 000 innbyggere.


== Referanser ==


== Eksterne lenker ==
(en) Offisielt nettsted 
(en) Bryan, Texas – kategori av bilder, video eller lyd på Commons
Roserittet

Roserittet (etablert 1954) er landets eldste sykkelritt, etablert av Horten og Omegn CK i 1954 under navnet Hortensrittet og omdøpt i 1958, det året Horten ("rosens by") fylte 100 år. I 2006 ble Roserittet landets andre (og Skandinavias fjerde) UCI-ritt (ved siden av Ringerike Grand Prix) med kategori 2.2, og hadde  bakketempo, gateritt og fellesstart. Det var innom Sandefjord, Skien, Tønsberg med ankomst i Horten. Skral økonomi forhindret arrangement de neste to år, og i 2009 var det heller et norgescup-løp.


== Vinnere ==
9. serierunde i Tippeligaen 2010

9. serierunde i Tippeligaen 2010 startet lørdag 1. mai klokken 17 med Strømsgodset mot Vålerenga. Runden fortsatte med seks kamper søndag 2. mai, fem kamper klokken 18 og hovedkampen mellom Tromsø og Rosenborg på Alfheim stadion klokka 20. Runden ble avsluttet mandag 3. mai med Aalesund mot Start klokken 19.


== Fakta ==


== Referanser ==
Louise (sang)

«Louise» er en amerikansk sang med melodi av Richard A. Whiting og tekst av Leo Robin. Den ble introdusert av Maurice Chevalier i hans første amerikanske spillefilm, Montmartre-Sangeren (The Innocents of Paris) fra 1929.Maurice Chevalier with orchestra med refr. spilte inn sangen i New York 14. mars 1929. Den ble utgitt av Victor Records med katalognummer 21988 (i USA) og av EMI på His Master's Voice-etiketten med katalognummer B 3073. I Norge ble den utgitt på His Master's Voice A.L. 3391.
«Louise» var Chevaliers signatursang.
Frankie Trumbauer and his Orchestra spilte inn sin versjon 17. april 1929. Den ble utgitt av Okeh Records med katalognummer 41231 (i USA). I Norge ble den utgitt på Parlophon B 41009.


== Norsk versjon ==
Rune Nordal har skrevet en norsk tekst. Den norske tittelen er også «Louise». 


=== Innspilling ===
Bugges Firo. Utgitt på LP-platen Cadillac (Philips 9114 014) i 1976.


== Fotnoter og referanser ==
Federation of European Biochemical Societies

Federation of European Biochemical Societies (FEBS) er et internasjonalt vitenskapelig selskap som tar seg av  faglige arrangementer, publikasjoner og lignende innenfor biokjemi, molekylærbiologi og molekylær biofysikk i Europa. Selskapet er en  ikke-statlig organisasjon (NGO), som baserer seg på medlemskap gjennom nasjonale NGO-underorganisasjoner. Siden grunnleggelsen i 1964 har det hatt en sterk vekst og har  40,000 medlemmer fordelt på 43 land, 36 nasjonale biokjemiske selskap som medlem, samt 7 assosierte selskap. Norge er representert ved  Norsk biokjemisk selskap .


== Aktiviteter ==
FEBS sponser avanserte kurs for doktorgrads-studenter og postdoktorale studier, arrangerer vitenskapelige konferanser og deler ut stipender, priser og medaljer. FEBS distribuerer videre ledig vitenskapelig utstyr  blant de fattigere medlemslandene som en del avet fordelingsprogram kalt Scientific Apparatus Recycling Scheme (SARS) . FEBS gir dessuten unge vitenskapsmenn og –kvinner fra Øst- og Sentral-Europa mulighet til å besøke land i Vest-Europa og arbeide på laboratorier der. FEBS samarbeider med beslektede europeiske vitenskapelige selskaper som  European Molecular Biology Organization (EMBO), European Life Scientist Organisation (ELSO) , og  European Molecular Biology Laboratory (EMBL) .


== Tidsskrifter ==
FEBS utgir tre vitenskapelige tidsskrifter FEBS Journal, FEBS Letters og Molecular Oncology. FEBS Journal hette tidligere European Journal of Biochemistry. FEBS Journal publiserer fullstendige forskningsrapporter, mens FEBS Letters satser på korte artikler og rask publisering med forenklet godkjenningsprosedyre.


== Referanser ==


== Eksterne lenker ==
FEBS official website
Postsparebanken Grand Prix

Postsparebanken Grand Prix
var et midt-norsk sykkelritt arrangert i august, internasjonalt benevnt Tour of Norway

1987 (tre dager)
1988 Bo André Namtvedt (seks dager, innom Molde, Trollstigen, Åndalsnes, Dombås, Stjørdal, Levanger og Trondheim)
1989 Dag Erik Pedersen (seks dager, innom Levanger, Verdal, Stjørdal, Trondheim, Oppdal, Sunndalsøra, Trollstigen, Lillehammer, Hamar og Gjøvik)
1990 Olaf Lurvik (seks dager, samme som i 1989)